Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
14 ต.ค. 2559

SET ปรับสูงขึ้นแกร่ง แต่ระวังแรงขายที่ 1,475-1,480 จุด
 
ดัชนี SET อยู่ที่ 1,471.94 จุด +59.12 จุด +4.18% ปริมาณซื้อขาย 59,594 ลบ.
แนวรับ :  1,450        แนวต้าน :   1,480
 
สรุปทิศทางและแนวโน้มตลาด
SET ปรับสูงขึ้นแกร่ง: SET ปรับสูงขึ้นตั้งแต่เปิดตลาด และคาดว่าจะปรับสูงขึ้นไปที่แนวต้าน 1,475-1,480 จุด ในช่วงบ่ายวันนี้ ขณะที่ถ้าพิจารณาตามกรอบการเคลื่อนไหวของ SET อิง รายงาน Pathumwan Corner เช้าวันนี้ ประเมินแนวต้านของ SET ที่ 1,520 จุด หรืออิงกับ PE 16.7x ของกำไรปี 2016 และ Earnings Yield 4.15% ของกำไรปี 2017 (ดูเพิ่มเติมในรายงาน Pathumwan Corner วันนี่)
เลือกกลุ่มหุ้นที่คาดว่าจะ Outperform ตลาด: กลุ่มหุ้นที่คาดว่าจะ Outperform ตลาดในช่วง 4Q16 ได้แก่ 1) กลุ่มหุ้นที่ผลการดำเนินงานมีการเติบโตสูง และมีภูมิต้านทานต่อแนวโน้มการบริโภคในประเทศที่อาจเร่งตัวน้อยกว่าคาด 2) กลุ่มหุ้นที่ให้อัตราผลตอบแทนจากเงินปันผลสูง 6-8% ต่อปี และ 3) กลุ่มหุ้นที่ได้รับผลดีจากการลงทุนโครงสร้างพื้นฐานที่ยังดำเนินต่อไป
 
หุ้นที่น่าสนใจทางเทคนิค
EA ราคาหุ้นยืนเหนือเส้นค่าเฉลี่ย 3 เดือน เครื่องมือ DI+ กลับมาตัด DI- ขึ้นเป็นวันแรกอีกครั้ง มีแนวต้านที่ 27.00 และ 28.00 บาท ตามลำดับ
SPORT ราคาหุ้นฟื้นตัวขึ้นมาดี พร้อมปริมาณการซื้อขาย เครื่องมือ DI+ กลับมาตัด DI- ขึ้นเป็นวันแรก มีแนวต้านแรกที่ 1.53 ถัดไป 1.61 และ 1.87 บาท
CKP ราคาหุ้นสามารถยืนเหนือเส้นค่าเฉลี่ย 3 เดือนได้ พร้อมปริมาณการซื้อขายสูง สอดคล้องกับเครื่องมือ DI+ ตัด DI- ขึ้นเป็นวันแรก มีแนวต้านที่ 3.46และ3.74 บาท